stanford-oval/wikipedia huggingface dataset:
ไรอัน ฟิลลิปปี
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1995 | Crimson Tide | Seaman Grattam |  |
| 1996 | White Squall | Gil Martin |  |
| 1996 | Lifeform | Private Ryan |  |
| 1997 | Nowhere | Shad |  |
| 1997 | Little Boy Blue | Jimmy West |  |
| 1997 | I Know What You Did Last Summer | Barry William Cox |  |
| 1998 | 54 | Shane O'Shea |  |
| 1998 | Playing by Heart | Keenan |  |
| 1998 | Homegrown | Harlan Dykstra |  |
| 1999 | Cruel Intentions | Sebastian Valmont |  |
| 2000 | Way of the Gun, TheThe Way of the Gun | Parker |  |
| 2000 | Company Man | Petrov |  |
| 2001 | Antitrust | Milo Hoffman |  |
| 2001 | Gosford Park | Henry Denton |  |
| 2002 | Igby Goes Down | Oliver "Ollie" Slocumb |  |
| 2003 | ซ่อนรอยฆาตกรรม | Simon Cable | Credited as Ryan Phillipe |
| 2004 | คน...ผวา | Officer Tommy Hansen | Credited as Ryan Phillipe |
| 2006 | Flags of Our Fathers | John "Doc" Bradley |  |
| 2006 | Five Fingers | Martijn | Direct-to-VOD |
| 2006 | Chaos | Shane Dekker | Direct-to-DVD |
| 2007 | Breach | Eric O'Neill |  |
| 2008 | Stop-Loss | SSgt. Brandon King |  |
| 2009 | Franklyn | Jonathan Preest / David Esser |  |
| 2010 | MacGruber | Lt. Dixon Piper |  |
| 2011 | The Bang Bang Club | Greg Marinovich | Direct-to-VOD |
| 2011 | The Lincoln Lawyer | Louis Roulet |  |
| 2011 | Setup | Vincent | Direct-to-VOD |
| 2011 | Revenge for Jolly! | Bachmeier |  |
| 2013 | Straight A's | Scott | Direct-to-VOD |
| 2014 | Reclaim | Steven | Direct-to-VOD |
| 2014 | Catch Hell | Reagan Pearce | Writer, director, producer, direct-to-DVD |
| 2015 | Return to Sender | UPS Delivery Guy | Cameo |
| 2017 | Wish Upon |  |  |
ผลงาน > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 1992–1993 | One Life to Live | Billy Douglas | 13 episodes |
| 1993 | Secrets of Lake Success, TheThe Secrets of Lake Success | Stew Atkins | Miniseries |
| 1994 | Matlock | Michael | Episode: "The Scandal" |
| 1994 | Case of the Grimacing Governor, TheThe Case of the Grimacing Governor | Robert Fowler | Television film |
| 1994 | Due South | Del Porter | Episode: "The Gift of the Wheelman" |
| 1995 | Deadly Invasion: The Killer Bee Nightmare | Tom Redman | Television film |
| 1996 | Chicago Hope | David Holgren | Episode: "Women on the Verge" |
| 1996 | Outer Limits, TheThe Outer Limits | Rusty Dobson | Episode: "Straight and Narrow" |
| 2000 | King of the Hill | Wally | Voice role; episode: "Twas the Nut Before Christmas" |
| 2010 | ดับเบิลยูดับเบิลยูอี รอว์ | Lt. Dixon Piper | 1 episode |
| 2010 | Nick Swardson's Pretend Time | Handsome Guy | Episode: "Powdered Doughnuts Make Me Go Nuts" |
| 2010 | แซเทอร์เดย์ไนต์ไลฟ์ | Host/Various | Episode: "Ryan Phillippe / Ke$ha" |
| 2012 | Damages | Channing McClaren | 10 episodes |
| 2012, 2014 | The Eric Andre Show | Himself | Episodes: "Ryan Phillippe", "Naturi Naughton; Ryan Philippe" |
| 2014 | Men at Work | Himself | Episode: "I Take Thee, Gibbs" |
| 2015 | Secrets and Lies | Ben Crawford | Main role (season 1) |
| 2015 | Drunk History | Benjamin Hayes | Episode: "Los Angeles" |
| 2016–present | Shooter | Bob Lee Swagger | Lead role |
| 2016 | ดับเบิลยูดับเบิลยูอี สแมคดาวน์ | Himself | 1 episode |
ผลงาน > มิวสิกวิดีโอ

| ปี | เพลง | นักร้อง | บทบาท |
| --- | --- | --- | --- |
| 1999 | "Every You Every Me" | Placebo |  |
| 2004 | "Hey Ya!" | เอาต์แคสต์ | TV Host |
รางวัล

| ปี | รางวัล | ประเภท | ผล | หมายเหตุ |
| --- | --- | --- | --- | --- |
| 1998 | Blockbuster Entertainment Awards | Favorite Supporting Actor: Horror | เสนอชื่อเข้าชิง | I Know What You Did Last Summer |
| 1999 | Golden Raspberry Awards | Worst Actor | เสนอชื่อเข้าชิง | 54 |
| 1999 | Teen Choice Awards | Film – Choice Actor | เสนอชื่อเข้าชิง | Cruel Intentions |
| 1999 | Teen Choice Awards | Film – Sexiest Love Scene (ร่วมกับ รีส วิเธอร์สปูน) | เสนอชื่อเข้าชิง | Cruel Intentions |
| 2000 | Golden Slate (Hungary) | Best Actor in a Leading Role | เสนอชื่อเข้าชิง | 54 |
| 2000 | เอ็มทีวีมูวีอะวอดส์ | Best Male Performance | เสนอชื่อเข้าชิง | Cruel Intentions |
| 2001 | Teen Choice Awards | Film – Choice Actor | เสนอชื่อเข้าชิง | Antitrust |
| 2002 | Critics Choice Awards | Best Acting Ensemble | ชนะ | Gosford Park |
| 2002 | Florida Film Critics Circle Awards | Best Ensemble Cast | ชนะ | Gosford Park |
| 2002 | Online Film Critics Society Awards | Best Ensemble | ชนะ | Gosford Park |
| 2002 | Phoenix Film Critics Society Awards | Best Acting Ensemble | เสนอชื่อเข้าชิง | Gosford Park |
| 2002 | Satellite Awards | Outstanding Motion Picture Ensemble | ชนะ | Gosford Park |
| 2002 | รางวัลสมาคมนักแสดงภาพยนตร์และโทรทัศน์ | Outstanding Performance by a Cast of a Theatrical Motion Picture | ชนะ | Gosford Park |
| 2005 | Gotham Awards | Best Ensemble Cast | เสนอชื่อเข้าชิง | คน...ผวา |
| 2006 | Black Reel Awards | Best Ensemble | ชนะ | คน...ผวา |
| 2006 | รางวัลสมาคมนักแสดงภาพยนตร์และโทรทัศน์ | Outstanding Performance by a Cast in a Motion Picture | ชนะ | คน...ผวา |
| 2008 | Teen Choice Awards | Choice Movie Actor: Drama | เสนอชื่อเข้าชิง | Stop-Loss |
| 2009 | Prism Awards | Performance in a Feature Film | เสนอชื่อเข้าชิง | Stop-Loss |
| 2014 | Pencil Award | Best Actor | ชนะ | The Eric André Show |
แหล่งข้อมูลอื่น

ไรอัน ฟิลลิปปี ที่อินเทอร์เน็ตมูวีเดตาเบส
ไลนัส เซบาสเตียน

| ไลนัส เซบาสเตียน> ข้อมูลส่วนตัว |
| --- | --- |
เกิด: ไลนัส เซบาสเตียน  (1986-08-20) 20 สิงหาคม ค.ศ. 1986 (38 ปี)
สัญชาติ: แคนาดา
อาชีพ: ผู้ทำยูทูบ ผู้นำเสนอ ผู้ผลิต นักเขียน
เว็บไซต์: www.linustechtips.com & www.linusmediagroup.com

ถิ่นที่อยู่: แวนคูเวอร์ ประเทศแคนาดา
 
ข้อมูลยูทูบ
ปีปฏิบัติงาน: พ.ศ. 2550–ปัจจุบัน
จำนวนผู้ติดตาม: 3.54 ล้าน (ไลนัสเทคทิปส์ เทคควิกกี้ แชแนลซุปเปอร์ฟัน) (กุมภาพันธ์ พ.ศ. 2559)
จำนวนผู้เข้าชม: 628 ล้าน (ไลนัสเทคทิปส์ เทคควิกกี้ แชแนลซุปเปอร์ฟัน) (กุมภาพันธ์ พ.ศ. 2559)
เครือข่าย: Fullscreen
ข้อมูลเมื่อ: 6 กุมภาพันธ์ 2016
ไลนัส เซบาสเตียน (อังกฤษ: Linus Sebastian; เกิดวันที่ 20 สิงหาคม พ.ศ. 2529) เป็น คนดังในยูทูบ รวมไปถึง ผู้ผลิต ผู้นำเสนอ และผู้ก่อตั้ง ไลนัสมีเดียกรุ๊ป
ไลนัสเป็นที่รู้จักจากการสร้างและจัดทำช่องในยูทูบ ไลนัสเทคทิปส์ เทคควิกกี้ และ แชแนลซุปเปอร์ฟัน ซึ่งมีผู้ติดตามรวมกันถึง 3.54 ล้านคน นอกจากนี้เค้ายังเป็นผู้นำเสนอสำหรับวิดีโอทางเทคโนโลยีสำหรับผู้ค้าคอมพิวเตอร์ปลีกจากแคนาดาที่ชื่อ NCIX ตั้งแต่ปี พ.ศ. 2551 ถึง ปี 2558 อีกด้วย ในปี 2558 นิตยสารอิงซ์จะดับให้เซบาสเตียนเป็นอันดับที่ 4 ในรายชื่อของ "30 อันดับแรกของผู้นำทางเทคโนโลยี "
ไลนัสเทคทิปส์ อยู่ในอันดับที่ 12 ของช่องทางวิทยาศาสตร์และเทคโนโลยีที่มีคนดูเยอะที่สุดในยูทูบ (เมื่อเดือนมกราคม พ.ศ. 2559) ในปีพ.ศ. 2557 ทูบฟิลเตอร์ กล่าวว่าช่องนี้อยู่ใน "1% แรกของช่องทางโฆษณาที่กูเกิ้ลต้องการ" ในยูทูบสำหรับหมวดเทคโนโลยี
อาชีพ > NCIX และ ไลนัสเทคทิปส์

เซบาสเตียนซึ่งเคยทำงานเป็นผู้จัดการหมวดในร้านขายคอมพิวเตอร์ออนไลน์ของแคนาดา เคยเป็นพิธีกรสำหรับ ช่องเทคโนโลยี NCIX ซึ่งถูกสร้างขึ้นเพื่อสาธิตสินค้าให้ร้านค้าปลีก เซบาสเตียนทำงานกับช่างกล้องและคนตัดต่อ ด้วยทรัพยากรอันจำกัด พวกเขาต้องถ่ายวิดีโอด้วยกล้องที่ยืมมาจากลูกชายของประธานบริษัท
ด้วยค่าใช้จ่ายที่สูงและคนดูที่น้อยในช่วงแรกที่ช่องถูกสร้างขึ้น เซบาสเตียนจึงถูกสั่งให้สร้างช่อง ไลนัสเทคทิปส์ เพื่อเป็นตัวเลือกที่ถูกกว่าของช่อง NCIX และลดค่าถ่ายทำโดยไม่ส่งผลกระทบต่อแบรนด์ NCIX โดยช่องถูกสร้างเมื่อวันที่ 24 พฤษจิกายน พ.ศ. 2551
ใน NCIX เซบาสเตียนไม่ได้ทำแต่งานเกี่ยวกับวิดีโอเท่านั้น เวลาอยู่ในบริษัทนั้น เขาทำงานหลายอย่าง เช่น เป็นพนักงานขายเต็มเวลา ผู้ออกแบบระบบ ผู้จัดการผลิตภัณฑ์และหมวดหมู่
อาชีพ > ไลนัสมีเดียกรุ๊ป

เซบาสเตียนก่อตั้งไลนัสมีเดียกรุ๊ปในเดือนมกราคม ปีพ.ศ. 2556 จากโรงรถ โดยร่วมมือกับ ลูค ลาเฟร็นเนียร์ เอ็ดเซล ยาโก และ แบรนดอน ลี กลุ่มได้พัฒนาช่องไลนัสเทคทิปส์ ต่อมาเซบาสเตียนยังเริ่มทำ เทคควิกกี้
ชีวิตส่วนตัว

เซบาสเตียนได้แต่งงานกับอีวอนน์ โฮ ตั้งแต่เดือนเมษายน ปีพ.ศ. 2554 และมีลูกสาวและลูกชายอย่างละหนึ่งคน เขามีความสุขในการใช้เวลากับครอบครัว และยังกล่าวในบทสัมภาษณ์ปีพ.ศ. 2558 กับไลฟ์แฮ็คเกอร์ ว่า "[ครอบครัวของผม] เป็นเหตุผลให้ผมตื่นขึ้นทุกๆวันและสร้างบริษัท"
โรเบิร์ต เอิร์นชอว์

| 0 | 1 | 2 | 3 |
| --- | --- | --- | --- |
 เล่นให้กับ ทีมชาติเวลส์ ในปี 2007
ข้อมูลส่วนตัว
ชื่อเต็ม:  โรเบิร์ต เอิร์นชอว์
วันเกิด:   (1981-04-06) 6 เมษายน ค.ศ. 1981 (43 ปี)
สถานที่เกิด:  เขตมูฟูลิร่า ,จังหวัดคอปเปอร์เบลต์   สาธารณรัฐแซมเบีย 
ส่วนสูง:  1.73 m (5 ft 8 in)
ตำแหน่ง:  กองหน้า
สโมสรเยาวชน
1997–1998:  คาร์ดิฟฟ์ ซิตี้
สโมสรอาชีพ*
| ปี |  ทีม |  ลงเล่น |  (ประตู) |
| 1998–2004 |  คาร์ดิฟฟ์ ซิตี้ |  183 |  (86) |
| 2000 |  → กรีน็อค มอร์ตัน (ยึมตัว) |  3 |  (2) |
| 2004–2006 |  เวสต์บรอมวิช อัลเบี้ยน |  43 |  (12) |
| 2006–2007 |  นอริช ซิตี |  45 |  (27) |
| 2007–2008 |  ดาร์บี เคาน์ตี |  22 |  (1) |
| 2008–2011 |  น็อตติ้งแฮม ฟอเรสต์ |  98 |  (35) |
| 2011–2013 |  คาร์ดิฟฟ์ ซิตี้ |  19 |  (3) |
| 2012–2013 |  → มัคคาบี้ เทลอาวีฟ (ยึมตัว) |  10 |  (2) |
| 2013 |  โตรอนโต เอฟซี |  26 |  (8) |
| 2014 |  แบล็คพูล |  1 |  (0) |
| 2014 |  ชิคาโก้ ไฟร์ |  5 |  (3) |
| 2015 |  แวนคูเวอร์ ไวท์แคปส์ |  10 |  (2) |
ทีมชาติ‡
| 1998–2001 |  เวลส์ U21 |  10 |  (1) |
| 2002–2012 |  เวลส์ |  58 |  (16) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15 มีนาคม ค.ศ. 2015 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 15 สิงหาคม 2012
โรเบิร์ต เอิร์นชอว์ (อังกฤษ: Robert Earnshaw) อดีตนักฟุตบอลชาวเวลส์-แซมเบีย โดยเป็นผู้ที่ได้รับการบันทึกว่าเป็นนักฟุตบอลเพียงคนเดียวที่สามารถทำแฮตทริกได้ในการเล่นฟุตบอลอาชีพของอังกฤษในทุกระดับ ได้แก่พรีเมียร์ลีกและทั้ง 3 ดิวิชันของฟุตบอลลีก รวมถึงการยิงแฮตทริกได้ในเอฟเอคัพ, ลีกคัพและในนามทีมชาติ
โรเบิร์ต เอิร์นชอว์ เริ่มสร้างชื่อเสียงกับสโมสรฟุตบอลคาร์ดิฟฟ์ ซิตี และเคยเล่นในระดับพรีเมียร์ลีกกับสโมสรเวสต์บรอมวิช อัลเบียนและดาร์บี เคาน์ตี รวมถึงสโมสรอื่นๆในอังกฤษอย่างนอริช ซิตี, น็อตติ้งแฮม ฟอเรสต์, แบล็คพูล นอกจากนี้ยังเคยเล่นฟุตบอลในประเทศอิสราเอลกับสโมสร มัคคาบี้ เทลอาวีฟ
ในช่วงปลายอาชีพนักฟุตบอลเอิร์นชอว์ เล่นฟุตบอลที่สหรัฐอเมริกาและแคนาดาในเมเจอร์ลีก ซอคเกอร์ โดยเล่นให้กับสโมสรฟุตบอลแวนคูเวอร์ ไวท์แคปส์ เป็นสโมสรสุดท้าย
ประวัติ

โรเบิร์ต เอิร์นชอว์ มีชื่อเล่นว่า เออร์นี เกิดวันจันทร์ที่ 6 เมษายน ค.ศ. 1981 ในเขตมูฟูลิร่า จังหวัดคอปเปอร์เบลต์ สาธารณรัฐแซมเบีย  เมื่อเขาอายุได้ 5 ปี  ครอบครัวของเขาได้ย้ายถิ่นฐานมาอยู่ที่ประเทศมาลาวี โดยพ่อของเขา เดวิด เอิร์นชอว์ ทำงานเป็นผู้ใช้แรงงานในเหมืองถ่านหิน
ครอบครัวของเขาอยู่ที่มาลาวีได้ไม่กี่ปีก็ต้องย้ายถิ่นที่อยู่อีกครั้งในปลายปี ค.ศ. 1990 เมื่อพ่อของเขา เดวิด เสียชีวิตลง ริต้า เอิร์นชอว์ แม่ของเขาก็พาครอบครัวย้ายมาอยู่ที่สหราชอาณาจักร โดยอาศัยอยู่ที่เมืองเบดวอส มณฑลแคร์ฟิลลี่, เวลส์
การย้ายที่อยู่ครั้งนี้นับเป็นครั้งแรกที่เขาต้องมาใช้ชีวิตนอกทวีปแอฟริกา และพบการใช้ชีวิตที่แตกต่างออกไปจากเดิมหลายๆอย่าง ไม่ว่าจะเป็นสภาพอากาศหรือภาษา ทุกๆคนรอบตัวเขาพูดกันด้วยภาษาอังกฤษ ทำให้เขาต้องเรียนรู้และหัดพูดภาษาอังกฤษ
เอิร์นชอว์ ศึกษาในชั้นประถมที่โรงเรียนประถมเซนต์ เฮเลน และเรียนต่อที่โรงเรียนมัธยมคาร์ดินัล นิวแมนส์ โรมัน คาธอลิค ในเมืองพอนตี้พริดด์ และเริ่มเล่นฟุตบอลเมื่ออายุ 12 ปี  โดยเข้าร่วมทีมระดับเยาวชนของท้องถิ่นลงแข่งขันฟุตบอลรายการต่างๆ
การเล่นในระดับสโมสรอาชีพ > คาร์ดิฟฟ์ ซิตี้

โรเบิร์ต เอิร์นชอว์ เข้ามาสู่สโมสรคาร์ดิฟฟ์ ซิตี้ ในปี ค.ศ. 1997 ในฐานะนักฟุตบอลระดับเยาวชน โดยเป็นการเซ็นสัญญาระยะสั้น 1 ปี  จากนั้นเขาได้พัฒนาฟอร์มการเล่นของตัวเองจนได้รับสัญญานักฟุตบอลอาชีพในเดือนสิงหาคม ค.ศ. 1998 ก่อนที่ในปี 2000 เขาถูกส่งไปเก็บเกี่ยวประสบการณ์กับสโมสรฟุตบอล กรีน็อค มอร์ตัน ในสกอตแลนด์ด้วยสัญญายืมตัว  และได้รับโอกาสให้ทดสอบฝีเท้ากับสโมสรมิดเดิลสโบรห์ ในยุคของไบรอัน ร็อบสัน
ประสบการณ์ดังกล่าวมีส่วนทำให้ฝีเท้าของเขาพัฒนาขึ้นไปอีกขั้นจนกลายเป็นที่ชื่นชอบของแฟนบอลคาร์ดิฟฟ์ ซิตี้ และติดทีมชาติเวลส์ชุดอายุไม่เกิน 21 ปี ก่อนจะก้าวขึ้นไปเล่นให้กับทีมชาติเวลส์ชุดใหญ่ภายใต้การคุมทีมของมาร์ค ฮิวจ์ส โดยการลงสนามให้ทีมชาตินัดแรกของเขา เกิดขึ้นในเดือนพฤษภาคม ปี 2002 ในนัดที่พบกับทีมชาติเยอรมัน ที่สนามมิลเลเนี่ยม สเตเดี้ยม ซึ่งนอกจากเขาจะเป็นผู้ยิงประตูชัยให้ทีมชาติเวลส์เอาชนะเยอรมันในบ้านของตัวเองได้สำเร็จแล้ว หลังจบการแข่งขันเขายังได้รับรางวัล แมน ออฟ เดอะ แมตช์ อีกด้วย จากผลงานดังกล่าวทำให้ในเดือนต่อมาเขาได้รับรางวัลนักฟุตบอลดาวรุ่งเวลส์ยอดเยี่ยมแห่งปี และมีชื่ออยู่ในทีมยอดเยี่ยมดิวิชัน 2 ประจำฤดูกาล 2002–2003 จากการโหวตของสมาคมนักฟุตบอลอาชีพ หลังโชว์ฟอร์มเยี่ยมด้วยการยิงถึง 35 ประตูเมื่อรวมทุกรายการ โดยเป็นการยิงเฉพาะในลีกถึง 31 ประตู และสามารถทำลายสถิติการยิงประตูให้สโมสรที่ยืนยาวมานานถึง 56 ปี ของ สแตน ริชาร์ดส์ อดีตกองหน้าของทีมลงได้สำเร็จ
เอิร์นชอว์กลายมาเป็นผู้เล่นคนสำคัญของทีมชาติเวลส์ ในการแข่งขันฟุตบอลชิงแชมป์แห่งชาติยุโรป 2004 รอบคัดเลือก และในการแข่งขันนัดกระชับมิตรกับทีมชาติสกอตแลนด์ เดือนกุมภาพันธ์ ปี 2004 เขาสามารถยิงแฮตทริกได้สำเร็จ และพาทีมชาติชนะไปถึง 4–0
หลังจบฤดูกาล 2003–2004 เอิร์นชอว์มีชื่อติดทีมยอดเยี่ยมประจำฤดูกาลของลีก ดิวิชัน 1 ทำให้เขาเป็นที่ต้องการของหลายๆสโมสร โดยเขาสร้างผลงานยิงประตูในลีกให้กับคาร์ดิฟฟ์ ซิตี ไปถึง 85 ประตู จากการลงสนามมากกว่า 170 นัด
การเล่นในระดับสโมสรอาชีพ > เวสต์บรอมวิช อัลเบียน

ฤดูกาล 2004–2005 โรเบิร์ต เอิร์นชอว์ ย้ายจากสโมสรคาร์ดิฟฟ์ ซิตี้ มาเล่นในระดับพรีเมียร์ลีกให้กับสโมสรเวสต์บรอมวิช อัลเบียน ภายใต้การคุมทีมของไบรอัน ร็อบสัน ด้วยค่าตัว 3 ล้านปอนด์ โดยเขาลงสนามให้สโมสรเป็นนัดแรกเมื่อวันที่ 11 กันยายน ปี 2004 ในนัดที่แพ้สโมสรลิเวอร์พูล 0–3 โดยลงมาเป็นตัวสำรองในช่วงครึ่งหลัง
เอิร์นชอว์ ใช้เวลาลงสนาม 7 นัด จึงสามารถยิงประตูแรกให้กับต้นสังกัดใหม่ได้สำเร็จโดยเป็นการยิงคนเดียว 2 ประตู ในเดือนพฤศจิกายน ปี 2004 นัดที่พบกับสโมสรเซาท์แฮมป์ตัน และเขาสามารถยิงแฮตทริกได้อีกครั้งแต่คราวนี้เกิดขึ้นในระดับพรีเมียร์ลีก ในนัดที่พบกับชาร์ลตัน แอธเลติก เมื่อวันที่ 19 พฤษภาคม ปี 2005 ทำให้เขาสร้างสถิติเป็นผู้เล่นคนเดียวที่ยิงแฮตทริกได้ทั้ง 4 ดิวิชันของลีกอาชีพอังกฤษ อีกทั้งประตูสำคัญของเขาที่ยิงให้กับทีมยังช่วยให้ทีมรอดพ้นจากการตกชั้นในฤดูกาล 2004–2005 โดยเป็นผู้ทำประตูสูงสุดของสโมสรในฤดูกาลนั้นด้วยผลงานการยิง 14 ประตู ในทุกรายการ และเป็นการยิงในพรีเมียร์ลีก 11 ประตู
ฤดูกาล 2005–2006 เวสต์บรอมวิช อัลเบียน ซื้อผู้เล่นในตำแหน่งกองหน้ามาร่วมทีมอีก 2 คน คือ ดิโอมองซี่ กามาร่า กองหน้าทีมชาติเซเนกัลและ นาธาน เอลลิงตันกองหน้าดาวรุ่งชาวอังกฤษ ทำให้เอิร์นชอว์มีคู่แข่งที่เบียดแย่งลงสนามมากขึ้น  เขาจึงตัดสินใจย้ายออกจากทีมในช่วงของการซื้อขายนักเตะรอบ 2 เดือนมกราคม ปี 2006 โดยที่เขายิงประตูในพรีเมียร์ลีกฤดูกาลนี้ให้เวสต์บรอมวิช อัลเบี้ยนได้แค่ 1ลูกเท่านั้น
การเล่นในระดับสโมสรอาชีพ > นอริช ซิตี้

วันที่ 31 มกราคม ปี 2006 วันสุดท้ายของการซื้อขายผู้เล่นรอบ 2 โรเบิร์ต เอิร์นชอว์ ย้ายมาเล่นในลีกแชมเปียนชิปกับสโมสรนอริช ซิตี ด้วยค่าตัว 2.75 ล้านปอนด์  และยิงประตูแรกให้นอริช ซิตีได้ในนัดที่เปิดบ้านถล่ม ไบรท์ตัน แอนด์ โฮฟ อัลเบียน ไป 3–0 เมื่อวันที่ 14 กุมภาพันธ์ 2006 และจบฤดูกาลด้วยการยิงในลีกแชมเปียนชิปให้นอริช ซิตี ไป 8 ประตู
ฤดูกาล 2006–2007 ในช่วงเดือนมกราคม ขณะที่เขากำลังโชว์ฟอร์มอย่างยอดเยี่ยมด้วยการนำเป็นดาวซัลโวของลีกแชมเปียนชิป ด้วยการยิงไป 17 ประตู กลับต้องมาพบกับอาการบาดเจ็บโคนขาหนีบขณะฝึกซ้อม จนทำให้เขาต้องพักยาวจนเกือบจบฤดูกาล และกลับมาลงสนามให้นอริช ซิตีได้อีกครั้งในเดือนเมษายน ปี 2007 พร้อมทั้งยิงประตูที่ 18 และ19 ในลีกของเขาได้ในนัดที่พบกับสโมสรเลสเตอร์ซิตีและเชฟฟีลด์ เวนส์เดย์
การเล่นในระดับสโมสรอาชีพ > ดาร์บี้ เคาน์ตี้

ฤดูกาล 2007–2008 เอิร์นชอว์ได้กลับมาเล่นในระดับพรีเมียร์ลีกอีกครั้งเมื่อสโมสรดาร์บี เคาน์ตีซื้อตัวเขามาร่วมทีม ด้วยค่าตัว 3.5 ล้านปอนด์ ซึ่งถือว่าเป็นค่าตัวที่แพงที่สุดของสโมสรในขณะนั้น โดยเขาลงสนามเป็นนัดแรกให้ทีม"แกะเขาเหล็ก" ในนัดที่เสมอกับสโมสรฟุตบอลพอร์ทสมัธ 2–2 เมื่อวันที่ 11 สิงหาคม ปี 2007
ในช่วงต้นฤดูกาล 2007–2008 เขาลงสนามเป็นตัวจริงสลับกับตัวสำรองอยู่บ่อยครั้ง ก่อนที่จะหลุดเป็นตัวสำรองถาวรในเวลาต่อมา โดยเอิร์นชอว์ยิงประตูแรกให้ดาร์บี เคาน์ตี ได้ในการแข่งขันเอฟเอคัพกับสโมสร เปรสตัน นอร์ท เอนด์ เมื่อวันที่ 26 มกราคม ปี 2008
ผลงานในพรีเมียร์ลีกของสโมสรถือว่าย่ำแย่และมีแนวโน้มว่าจะตกชั้นค่อนข้างสูง ทำให้ในเวลาต่อมา บิลลี่ เดวี่ส์ ผู้จัดการทีมในขณะนั้นถูกไล่ออกและถูกแทนที่ด้วย พอล จีวล์ ส่วนโรเบิร์ต เอิร์นชอว์ต้องรอจนถึงเดือนเมษายน กว่าที่จะยิงประตูแรกในพรีเมียร์ลีกให้ดาร์บี้ เคาน์ตี้ได้สำเร็จ โดยเขายิงได้ในนัดที่แข่งกับอาร์เซนอล และหลังจากจบฤดูกาล2007–2008 สโมสรก็มีอันต้องตกชั้นจากพรีเมียร์ลีก และเขาตัดสินใจย้ายสโมสรอีกครั้งเพื่อโอกาสในการลงสนามที่สม่ำเสมอ
การเล่นในระดับสโมสรอาชีพ > น็อตติ้งแฮม ฟอเรสต์

ฤดูกาล 2008–2009 โรเบิร์ต เอิร์นชอว์ เปิดตัวในฐานะผู้เล่นหมายเลข 10 ของสโมสร เจ้าป่า น็อตติ้งแฮม ฟอเรสต์ ด้วยค่าตัว 2.75 ล้านปอนด์ โดยเขาเซ็นสัญญากับทีมเป็นเวลา 3 ปี และลงสนามนัดแรกในวันที่ 10 สิงหาคม ปี 2008 ในนัดที่เสมอกับสโมสรเร้ดดิ้ง 0–0
เอิร์นชอว์ยิงประตูแรกให้กับสโมสรน็อตติ้งแฮม ฟอเรสต์ได้เมื่อวันที่ 13 สิงหาคม ปี 2008 ในการแข่งขันลีกคัพรอบแรก ที่ตัวเขายิง 2 ประตูใส่สโมสรมอร์แคมบ์จากบลูสแคว์ พรีเมียร์ลีก  และยิงประตูแรกในลีกแชมเปียนชิพให้ต้นสังกัดได้ในวันที่ 23 สิงหาคม ปี 2008 ในนัดที่ชนะวัตฟอร์ดในบ้าน 3–2 โดยเขายิงในลีกไป 12 ประตูเมื่อจบฤดูกาล
ฤดูกาล 2009–2010 เขายิงแฮตทริกได้อีกครั้ง ในลีก แชมเปียนชิป เมื่อวันที่ 5 ธันวาคม ปี 2009 โดยช่วยให้สโมสรเอาชนะเลสเตอร์ซิตี ไปถึง 5–1 โดยในฤดูกาลนี้เขายิงในลีกแชมเปียนชิปถึง 17 ประตู และพาทีมจบด้วยอันดับ 3 ได้สิทธิแข่งขันในรอบเพลย์ออฟเพื่อหาทีมเลื่อนชั้นสู่พรีเมียร์ลีก แต่ทีมของเขากลับพลาดท่าแพ้ต่อสโมสรแบล็คพูลด้วยประตูรวม 6–4 ตกรอบไปอย่างน่าเสียดาย
การเล่นในระดับสโมสรอาชีพ > กลับสู่คาร์ดิฟฟ์

ในวันที่ 6 กรกฎาคม 2011, เอิร์นชอว์ ย้ายกลับมาคาร์ดิฟฟ์ซิตี โดยไม่มีค่าตัว หลังจากที่ไม่ต่อสัญญากับน็อตติ้งแฮม ฟอเรสต์ ซึ่งเขาพบกับผู้จัดการทีมคนใหม่อย่าง มัลคี แม็กเคย์ ซึ่งย้ายมาจาก วัตฟอร์ด เอิร์นชอว์ เล่นให้กับคาร์ดิฟฟ์เกมแรกในการกลับมาของเขาโดยทีมเอาชนะ เวสต์แฮม ยูไนเต็ด ไปได้ 1–0 ในวันที่ 7 สิงหาคม ประตูแรกของเขาเกิดขึ้นในเกมที่ชนะ บริสตอล ซิตี้ไป 3–1 ในบ้าน และเขาทำประตูลูกที่ 200 ในชีวิตนักเตะอาชีพในเกมที่เสมอกับ เบิร์นลีย์ ไป 1–1 ในวันที่ 20 สิงหาคม แต่หลังจากนั้นเอิร์นชอว์ก็เป็นตัวสำรองบ่อยขึ้นเพื่อเปิดทางให้ เคนนี่ มิลเลอร์ เล่นเป็นตัวจริง เขากลับมาอีกครั้งตอนที่แพ้ เวสต์บรอมวิช อัลเบี้ยน ซึ่งเป็นทีมเก่าของตัวเอง ไป 4–2 ในวันที่ 7 มกราคม 2012 ส่วนในลีกเขาไม่ได้เล่นให้ทีมเลยตลอด 2 เดือน จนกลับมาเป็นตัวสำรองในเกมที่พบกับ ฮัลล์ ซิตี ซึ่งเกมนั้นพวกเขาแพ้ไป 3–0 ช่วงหลังๆพวกเขาได้เล่นเป็นตัวสำรองในช่วงไม่กี่นาทีก่อนหมดเวลา จนทีมได้เล่นเพลย์ออฟเลื่อนชั้นโดยแพ้ เวสต์แฮม ยูไนเต็ด ด้วยประตูรวม 5–0
การเล่นในระดับสโมสรอาชีพ > มัคคาบี้ เทลอาวีฟ

ในวันที่ 20 กันยายน, เอิร์นชอว์ ตัดสินใจย้ายไปอยู่ที่อิสราเอล โดยไปเล่นให้กับ มัคคาบี้ เทลอาวีฟในสัญญายึมตัวจนจบฤดูกาล, และได้เบอร์ 19 เป็นเบอร์เสื้อทีม หลังจากที่เล่นกับมัคคาบี้ เทลอาวีฟ เอิร์นชอว์ เชื่อว่าเมื่อเล่นให้กับทีมนี้จะมีความสุขและสามารถคึนฟอร์มเก่าๆกลับมาได้ และ ได้รับปากกับ ยอร์ดี ครัฟฟ์ ผอ.กีฬาของทีมว่าและเปลื่ยนว่าและโชว์ฟอร์มให้ดีกว่าเดิม เอิร์นชอว์ ถูกเรียกตัวกลับมาและแยกทางกับสโมสร ในช่วงตลาดนักเตะรอบสอง
การเล่นในระดับสโมสรอาชีพ > โตรอนโต้ เอฟซี

28 กุมภาพันธ์ 2013 เอิร์นชอว์เข้าร่วมทีมโตรอนโต้ เอฟซี เขาเล่นเกมแรกในนัดที่แพ้ แวนคูเวอร์ ไวแคบส์ ไป 1-0 เมื่อวันที่ 2 มีนาคม 2013 สัปดาห์ต่อมา เขาทำสองประตูในเกมที่พบกับสปอร์ดตี้ง แคนซัส ซิตี และช่วยให้เกมแรกของ ไรอัน เนลเซน ในการคุมทีมมีสถานการณ์ดีขึ้นและมีความมั่นใจ
การเล่นในระดับสโมสรอาชีพ > แบล็คพูล

วันที่ 21 มีนาคม ปี 2014 เอิร์นชอว์ เซ็นสัญญาระยะสั้น ในการลงเล่นลีกเดอะ แชมเปี้ยนชิพ ในอังกฤษอีกครั้งกับทีมแบล็คพูล โดยเป็นการเล่นให้สโมสรจนจบฤดูกาล ซึ่งมีระยะเวลาประมาณ 2 เดือน
ในนามทีมชาติ

เอิร์นชอว์เล่นให้กับทีมชาติครั้งแรกในเดือนพฤษภาคม 2002, และยิงประตูแรกในเกมที่พบกับทีมชาติเยอรมนี
ในนามทีมชาติ > ประตูทีมชาติ

| # | Date | Venue | Opponent | Score | Result | Competition |
| --- | --- | --- | --- | --- | --- | --- |
| 1. | 14 พ.ค. 2002 | มิลเลเนียม สเตเดียม, คาร์ดิฟฟ์, เวลส์ |  เยอรมนี | 1–0 | 1–0 | เกมกระชับมิตร |
| 2. | 12 ก.พ. 2003 | มิลเลเนียม สเตเดียม, คาร์ดิฟฟ์, เวลส์ |  บอสเนียและเฮอร์เซโกวีนา | 1–0 | 2–2 | เกมกระชับมิตร |
| 3. | 11 ต.ค. 2003 | มิลเลเนียม สเตเดียม, คาร์ดิฟฟ์, เวลส์ |  เซอร์เบียและมอนเตเนโกร | 2–3 | 2–3 | ฟุตบอลยูโร 2004 รอบคัดเลือก |
| 4. | 18 ก.พ. 2004 | มิลเลเนียม สเตเดียม, คาร์ดิฟฟ์, เวลส์ |  สกอตแลนด์ | 1–0 | 4–0 | เกมกระชับมิตร |
| 5. | 18 ก.พ. 2004 | มิลเลเนียม สเตเดียม, คาร์ดิฟฟ์, เวลส์ |  สกอตแลนด์ | 2–0 | 4–0 | เกมกระชับมิตร |
| 6. | 18 ก.พ. 2004 | มิลเลเนียม สเตเดียม, คาร์ดิฟฟ์, เวลส์ |  สกอตแลนด์ | 3–0 | 4–0 | เกมกระชับมิตร |
| 7. | 31 มี.ค. 2004 | สเตเดี้ยม ปุชคัช เฟเรนส์, บูดาเปสต์, ฮังการี |  ฮังการี | 1–2 | 1–2 | เกมกระชับมิตร |
| 8. | 8 ก.ย. 2004 | มิลเลเนียม สเตเดียม, คาร์ดิฟฟ์, เวลส์ |  ไอร์แลนด์เหนือ | 2–2 | 2–2 | ฟุตบอลโลก 2006 รอบคัดเลือก |
| 9. | 13 ต.ค. 2004 | มิลเลเนียม สเตเดียม, คาร์ดิฟฟ์, เวลส์ |  โปแลนด์ | 1–0 | 2–3 | ฟุตบอลโลก 2006 รอบคัดเลือก |
| 10. | 27 พ.ค. 2006 | ยูพีซี-อารีนา, กราซ, ออสเตรีย |  ตรินิแดดและโตเบโก | 1–1 | 1–2 | เกมกระชับมิตร |
| 11. | 27 พ.ค. 2006 | ยูพีซี-อารีนา, กราซ, ออสเตรีย |  ตรินิแดดและโตเบโก | 1–2 | 1–2 | เกมกระชับมิตร |
| 12. | 11 ต.ค. 2006 | มิลเลเนียม สเตเดียม, คาร์ดิฟฟ์, เวลส์ |  ไซปรัส | 2–0 | 3–1 | ฟุตบอลยูโร 2008 รอบคัดเลือก |
| 13. | 17 ต.ค. 2007 | สตาดิโอ โอลิมปิโก, แซร์ราวัลเล, ซานมารีโน |  ซานมารีโน | 1–0 | 1–2 | ฟุตบอลยูโร 2008 รอบคัดเลือก |
| 14. | 29 พ.ค. 2009 | ปาร์ก เด สกาเลต, ลาเนยลี่, เวลส์ |  เอสโตเนีย | 1–0 | 1–0 | เกมกระชับมิตร |
| 15. | 25 พ.ค. 2011 | ไอวา สเตเดียม, ดับลิน, ไอร์แลนด์ |  สกอตแลนด์ | 1–0 | 1–3 | 2011 เนชั่น คัพ |
| 16. | 27 พ.ค. 2011 | ไอวา สเตเดียม, ดับลิน, ไอร์แลนด์ |  ไอร์แลนด์เหนือ | 2–0 | 2–0 | 2011 เนชั่น คัพ |
ในนามทีมชาติ > สถิติแฮตทริก ทุกรายการที่ลงเล่น

โรเบิร์ต เอิร์นชอว์เป็นนักฟุตบอลคนเดียวที่สามารถยิงแฮตทริกได้ในการแข่งขันฟุตบอลลีกทั้ง4ดิวิชั่นของอังกฤษทั้งในพรีเมียร์ลีก, ดิวิชั่น1, 2 และ 3(ปัจจุบันคือลีกแชมเปี้ยนชิพ,ลีกวัน,ลีกทู) รวมถึงเอฟเอคัพ, ลีกคัพ และการแข่งขันระดับชาติ:
พรีเมียร์ลีก, เวสต์บรอมวิช อัลเบี้ยน vs ชาร์ลตัน แอธเลติก, 19 พฤษภาคม 2005

ดิวิชั่น 1 (ปัจจุบันคือ ลีก แชมเปี้ยนชิพ), คาร์ดิฟฟ์ ซิตี้ vs จิลลิ่งแฮม, 19 กันยายน 2003 และ น็อตติ้งแฮม ฟอเรสต์ vs เลสเตอร์ซิตี, 5 ธันวาคม 2009 

ดิวิชั่น 2 (ปัจจุบันคือ ลีกวัน), คาร์ดิฟฟ์ ซิตี้ vs ควีนส์ปาร์ค เรนเจอร์ส, 29 พฤศจิกายน 2002 และ ทรานเมียร์ โรเวอร์ส 14 พฤษภาคม  2003

ดิวิชั่น 3 (ปัจจุบันคือ ลีกทู), คาร์ดิฟฟ์ ซิตี้ vs ทอร์คีย์ ยูไนเต็ด, 12 กุมภาพันธ์ 2000

เอฟเอคัพ, คาร์ดิฟฟ์ ซิตี้ vs บริสตอล โรเวอร์ส 19 กันยายน 2000

ลีกคัพ, คาร์ดิฟฟ์ ซิตี้ vs บอสตัน ยูไนเต็ด, 11 กันยายน 2002, และ เลย์ตัน โอเรียนท์, 12 สิงหาคม 2003

ทีมชาติ, เวลส์ vs สก็อตแลนด์, 18 กุมภาพันธ์ 2004
โด่งดังกับคาร์ดิฟฟ์ ซิตี้
หมู่สิ่งปลูกสร้างบนจัตุรัสแอมีร์ แชฆมอฆ

| หมู่สิ่งปลูกสร้างแอมีร์ แชฆมอฆ |
| --- | --- |
مجموعه میدان امیرچخماق

th
ข้อมูลทั่วไป
ประเภท: ที่พักคาราวาน, มัสยิด
สถาปัตยกรรม: ตีมูริด
ที่ตั้ง: แยซด์ แคว้นแยซด์ ประเทศอิหร่าน
พิกัด: 31°53′38″N 54°22′10″E﻿ / ﻿31.893812°N 54.369466°E﻿ / 31.893812; 54.369466
เริ่มสร้าง: จักรวรรดิตีมูริด
ลูกค้า: แจลอเลดดีน แอมีร์ แชฆมอฆ ชอมี
หมู่สิ่งปลูกสร้างบนจัตุรัสแอมีร์ แชฆมอฆ (เปอร์เซีย: مجموعه میدان امیرچخماق, อักษรโรมัน: Majmūʿa Meydân Amir Čaqmaq) เป็นสิ่งปลูกสร้างในแยซด์ ประเทศอิหร่าน มีความโดดเด่นที่ส่วนโค้งย่อมุมรูปสมมาตร ประกอบไปด้วยมัสยิด, ที่พักคาราวาน, เทคเยฮ์, โรงอาบน้ำ, บ่อน้ำเย็น และโรงผลิตของหวาน ในสมัยสงครามระหว่างอิรักกับอิหร่าน ชาวอิรักและอิหร่านจำนวนมากเข้ามาพักพิงในแอมีร์ แชฆมอฆ สิ่งปลูกสร้างหลักของหมู่สิ่งปลูกสร้างนี้เป็นอาคารสูงสามชั้นที่มีฟาซาดทรงโค้งย่อมุมยุบ (sunken arched alcoves) รูปสมมาตร ถือเป็นหนึ่งในโฮเซย์นีเยที่ใหญ่ที่สุดในอิหร่าน และมี เตกเยฮ์ สูงสามชั้นที่สร้างขึ้นเพื่อระลึกถึงฮุซัยน์ อิบน์ อะลี
จัตุรัสนี้ตั้งชื่อตามแอมีร์ แจลอเลดดีน แชฆมอฆ (Amir Jalaleddin Chakhmaq) ผู้ปกครองแคว้นแยซด์ในสมัยจักรวรรดิตีมูริด ปัจจุบันตั้งอยู่ตรงข้ามกับพิพิธภัณฑ์น้ำแยซด์ มัสยิดในหมู่สิ่งปลูกสร้างนี้คือ มัสยิดแอมีร์ แชฆมอฆ (เปอร์เซีย: مسجد امیرچخماق) สร้างขึ้นในสมัยตีมูริดตามคำสั่งของชอฆมอฆ ก่อสร้างแล้วเสร็จในปี 1438
จัตุรัสแอมีร์ แชฆมอฆ ได้รับการปรับปรุงใหญ่ในสมัยของเรซอ ชอฮ์ ซึ่งดำรัสให้ตัดถนนปะฮ์ลาวี (Pahlavi Street) ในปี 1935 รวมถึงมีการกำลายทางเชื่อมต่อกับปสานทางเหนือของจัตุรัส และเชื่อว่าศาลาคาราวานเดิมน่าจะถูกรื้อถอนในยุคเดียวกันนี้เพื่อให้จัตุรัสมีแปลนรูปสี่เหลี่ยมมากขึ้น
ไลฟ์ฟรอมเคลียร์แชนแนลสตริป 2008

ไลฟ์ฟรอมเคลียร์แชนแนลสตริป 2008 (อังกฤษ: Live from Clear Channel Stripped 2008) เป็นอัลบั้มบันทึกการแสดงสดชุดที่สองที่มีเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายโดยบิกมะชีนเร็กเคิดส์ เมื่อวันที่ 24 เมษายน ค.ศ. 2020 โดยไม่ได้รับการอนุมัติจากสวิฟต์ ได้รับการบันทึกในปี 2008 แต่เผยแพร่หลังจากที่มีข้อพิพาทสิทธิ์ในการถือครองเพลงเก่าของเธอ โดยในปี 2019 เพลงถูกซื้อโดยสกูตเตอร์ เบราน์ เจ้าของสื่อชาวอเมริกัน สวิฟต์ได้ประณามการเผยแพร่อัลบั้มไลฟ์ฟรอมเคลียร์แชนแนลสตริป บนบัญชีสื่อสังคมของเธอ โดยเรียกมันว่า "ความโลภที่ไร้ยางอายในช่วงเวลาของไวรัสโคโรนา" และขอให้แฟน ๆ อย่าซื้อหรือสตรีมอัลบั้มนี้ ซึ่งสามารถทำรายได้เพียง 33 หน่วยในสัปดาห์แรกในสหรัฐ บันทึกการแสดงสดของอัลบั้มไม่ประสบความสำเร็จ และไม่ได้เข้าสู่ชาร์ตในประเทศใด ๆ